section_heading: Fenologija vrste i biologija vrste
paragraph_text: Jedinke ove vrste većinom su solitarne. Gniježđenje započinje krajem travnja, a traje još i kroz svibanj i lipanj. Tijekom sezone gniježđenja ima 1 – 2 legla, s 4 – 5 jaja. Gnijezda se nalaze u horizontalnim pukotinama u stijenama, liticama, ali i zidovima u ruševnim građevinama, a ponekad i u dupljama u drvetu. Gnijezdo gradi od travki i mahovina.